
	Tantárgy feladata és célja:
A tantárgy célja, hogy ismereteket nyújtson a szociálpolitika fogalmi- és célrendszeréről, alapelveiről, technikáiról, szereplőiről, alanyairól, valamint rávilágítson arra, hogy a különböző szociálpolitikai eszközök, megoldások alkalmazásával hogyan befolyásolhatók a társadalmi folyamatok, alkalmazásuknak milyen korlátai és milyen következményei vannak. A tárgy célja továbbá a szociálpolitika alrendszereinek megismertetése, mely rávilágít a népesség demográfiai összetételéből fakadó esetleges problémák megoldási lehetőségeire. A tárgy áttekintést ad a társadalombiztosítás (nyugdíjrendszer és egészségbiztosítási rendszer) modelljeiről és folyamatairól, a szegénypolitikáról és segélyezésről, valamint az oktatáspolitika fogalmi rendszeréről, alapelveiről, céljairól, mely segít megismerni azt, hogy az oktatáspolitikával hogyan befolyásolhatók a majdani munkavállalók képességei, kompetenciái és munkahelyi teljesítménye.

	Fejlesztendő kompetenciák:
tudása
· Átfogóan, összefüggéseiben is ismeri és érti a munkaerő-piaci és foglalkoztatáspolitikai folyamatokat, a munka világának rétegspecifikus-, regionális- és térségi összefüggéseit.
· Átfogóan ismeri és érti a tanulás, az oktatás, a képesség és személyiségfejlesztés pszichológiai törvényszerűségeit, felismeri a területek kapcsolódását, az összefüggéseket.
képességei
· Képes a hatékony írásbeli és szóbeli kommunikációra, munkája eredményeinek prezentálására, a vitában azok megvédésére.
· Képes a változásokhoz alkalmazkodni, interdiszciplináris ismeretei alapján az emberi erőforrás tervezéssel kapcsolatos kidolgozott koncepcióját munkatársaival és partnereivel elfogadtatni.
attitűd
· Jellemzője az előítélet-mentesség, a szociális érzékenység, az egyéni, szervezeti és társadalmi érdekek összeegyeztetésének igénye.
autonómiája és felelőssége
· Karrierépítését a tudatosság jellemzi, ugyanakkor felelősen hozzájárul az általa irányított munkatársak szakmai életpályájának kibontakozásához.

	Tantárgy tematikus leírása:

	Előadás:
1. konzultáció 2026.12.04. (jelenléti)
Bevezetés a szociálpolitikába. Alapfogalmak és összefüggések.
Jóléti mix, jóléti pluralizmus (Ferge Zsuzsa és Andorka – Kondratas – Tóth)
Társadalompolitikai stratégiák (liberalizmus, szocializmus, konzervativizmus). 
A szociálpolitika alapelvei és technikái. 
A jóléti pluralizmus és a szubszidiaritás elve. A jövedelmek elosztása és újraelosztása.
2. konzultáció 2026.12.04. (jelenléti)
A szociálpolitika szerepe a munka világában.
A szociális szolgáltatások típusai. Társadalombiztosítás. Minimálbér. Levonások a bruttó bérből. 
Egészségbiztosítási rendszerek és ellátások.
3. konzultáció 2026.12.11. (jelenléti)
Nyugdíjbiztosítás, nyugdíjrendszerek, nyugdíjszámítás Magyarországon.
Szegénység és kirekesztettség. Szegénypolitika és segélyezés.
A családra irányuló szociálpolitika.
Oktatáspolitika. 

	Félévközi számonkérés módja és értékelése:
Az aláírás megszerzése: 
A tananyag témaköreiből választva egy vitaindító előadás megtartása a félév során önállóan. Ez a feladat max. 30 pontot ér.

Kollokvium teljesítésének módja, értékelése:
A vizsgára bocsájtás feltétele: aláírás megszerzése
Kollokvium: a tananyag alapján összeállított szóbeli vizsga teljesítése. Elérhető pontszám: max. 70 pont.

Osztályozás: Elégséges: 61-70%; Közepes: 71-80%; Jó: 81-90%; Jeles: 91-100%

	Kötelező irodalom:
· Peter Dwyer – Sandra Shaw (2013): An Introduction to Social Policy. Sage Publication.
· Kovács János (2006): Társadalompolitika – szociálpolitika. Agroinform Kiadó, Budapest.
· Tomka B. (2015): Szociálpolitika. Fejlődés, formák, összehasonlítások. Osiris Kiadó, Budapest.
· Lakner Zoltán (2012): Szociálpolitika. Budapest.

Ajánlott irodalom: 
· Siposné Nándori Eszter (2019): Szegénységi körkép Magyarországon. Észak-Magyarországi Stratégiai Füzetek,  XVI. évf., 3. szám pp. 62-68.
· Brdárné Illés Zsuzsanna – Hidasi Tiborné – Ruminé Szijártó Ildikó – Dr. Zentai László (2003): Szociális-jóléti ismeretek. Szókratész Közgazdasági Akadémia, Budapest. 
· Mélypataki Gábor (2026): Az állam szociális felelősségvállalásának jogi és társadalmi keretei – bizalom, szolidaritás és felelősség. Miskolc, Magyarország : Bíbor Kiadó 

